stanford-oval/wikipedia huggingface dataset:
DeForest Kelley

| DeForest Kelley |
| --- | --- |
 DeForest Kelley vuonna 1988.
Henkilötiedot
Koko nimi:  Jackson DeForest Kelley
Syntynyt: 20. tammikuuta 1920 Atlanta, Georgia
Kuollut: 11. kesäkuuta 1999 (79 vuotta) Woodland Hills, Kalifornia
Kansalaisuus:   Yhdysvallat
Ammatti:  näyttelijä
Puoliso:  Carolyn Dowling (vih. 1945; k. 1999)
Näyttelijä
Aktiivisena:  1945–1998
Merkittävät roolit:  “tohtori McCoy” Star Trek
Aiheesta muualla
IMDb 
Elonet
Jackson DeForest Kelley (s. 20. tammikuuta 1920 Atlanta, Georgia, Yhdysvallat – 11. kesäkuuta 1999 Woodland Hills, Kalifornia, Yhdysvallat) oli yhdysvaltalainen näyttelijä, joka tunnetaan parhaiten roolistaan tohtori Leonard ”Bones” McCoyna Star Trek -televisiosarjassa. Televisiosarjan lisäksi Kelley näytteli kuudessa Star Trek -elokuvassa sekä cameoroolin Star Trek – uusi sukupolvi -sarjan pilottijaksossa.
Kelley debytoi halvassa film noir -elokuvassa Fear in the Night (1947). Hän esiintyi 1960-luvulla monissa westerneissä kuten Death Valley Days, Bonanza ja Tracktown, kunnes päätyi tohtori McCoyn rooliin. Ironista kyllä, Kelley halusi lääkärin uralle ennen näyttelijänuraa. Hänen tavaramerkikseen muotoutui paitsi äärimmäinen vastuuntunto, myös joka asiassa vastaansanominen, eräänlaisena ”vastarannan kiiskenä” toimiminen. Parikin kertaa hän naureskeli, kun saikin periä viimeisen sanan ainaisissa väittelyissä.selvennä
Kelley kuoli 79-vuotiaana vatsasyöpään vuonna 1999, ensimmäisenä alkuperäisen Star Trek -sarjan päänäyttelijöistä. Kelleyn tuhka ripoteltiin Tyyneen valtamereen.
Aiheesta muualla

DeForest Kelley Internet Movie Databasessa. (englanniksi)
DeForest Kelley Elonetissä.
DeForest Kelleyn tähti Hollywoodin Walk of Famella.
Vasamajärvi

| Vasamajärvi |
| --- | --- |
Valtiot:   Suomi
Maakunnat:  Pirkanmaa
Kunnat:  Ylöjärvi
Koordinaatit:  61°33′40″N, 23°38′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Myllypuroon 
Järvinumero:  35.313.1.001
Mittaustietoja
Pinnankorkeus:  109,9 m  
Rantaviiva:  1,091 km  
Pinta-ala:  5,281 ha  
Saaria:  ei saaria 
 fiVasamajärvi 
Vasamajärvi  on Pirkanmaalla Ylöjärvellä Ylöjärven kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 5,3 hehtaaria ja se on 450 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Keijärven valuma-alueeseen (35.313) se kuuluu. Järven vedenpinnan korkeus on 109,9 metriä mpy.
Vodlajärvi

| Vodlajärvi |
| --- | --- |

Valtiot:  Venäjä
Paikkakunta:  Kuganavolok
Koordinaatit:  62°20′00″N, 36°55′00″E
Vesistöalue ja valuma-alueen tietoja
Laskujoki:  Vodlajoki
Mittaustietoja
Pinnankorkeus:  136 m
Pituus:  36  km
Leveys:  16  km 
Rantaviiva:  232  km 
Pinta-ala:  468 km²
Suurin syvyys:  16  m 
Valuma-alue:  5 280 km2 
 fiVodlajärvi 
Vodlajärvi (ven. Водлозеро, Vodlozero) on järvi Puudožin piirissä Karjalan tasavallassa Venäjällä. Vodlajärven pinta-ala on 468 km², ja sen pinta on 136 metriä meren pinnan yläpuolella.
Vodlajärveen laskee useita jokia lähinnä pohjoisesta ja lännestä. Suurin osa näistä on varsin pieniä. Suurin järveen laskevista joista on Ileksa, joka kerää vedet laajalta alueelta pääasiassa Arkangelin alueen puolelta. Vodlajärven luonnollinen laskujoki on Ääniseen laskeva Vodlajoki (alkuosan nimenä Suhaja Vodla), joka saa alkunsa järven koillisosasta. Nykyisin järven kaakkoisosaan on myös yhdistetty Vodlajokeen yhtyvä Vamajoki, jolloin järvestä on tullut bifurkaatiojärvi. Vodlajärvi on ollut säännöstelty vuodesta 1935 asti.
Vartija (Teräsmies-sarjakuvat)

Vartija (eng. Guardian) oikealta nimeltään James Jacob "Jim" Harper on DC Comicsin supersankari, jonka kirjailija/taiteilija Joe Simon ja taiteilija Jack Kirby esittelivät huhtikuussa 1942 Star-Spangled Comics #7 lehdessä. Vartija muistuttaa aikaisempaa Kirbyn ja Simonin hahmoa Kapteeni Amerikkaa, koska hänellä ei ollut yli-inhimillisiä voimia ja hänellä oli mukanaan tuhoutumaton kilpi. Hahmo on tullut tunnetuksi Teräsmiehen liittolaisena.
Muussa mediassa > Animaatio

Jim Harperin ja Mal Duncanin versiot Vartijasta esiintyivät Young Justice animaatiosarjassa, jossa heitä ääninäyttelivät Crispin Freeman ja Kevin Michael Richardson.
Mal Duncanin versio Vartijasta esiintyi cameo-roolissa vuoden 2015 DC Super Hero Girls nettisarjassa yhtenä supersankareiden koulun oppilaista.
Muussa mediassa > Televisiossa

James Harperin versio Vartijasta esiintyi Supergirl televisiosarjan jaksossa "Manhunter", jossa häntä esitti Eddie McClintock. Tämä versio on eversti Yhdysvaltain merijalkaväessä. Myöhemmin Winn Schottin avulla James Olsenista (esittäjänä Mehcad Brooks) tuli supersankari nimeltä Guardian. Myöhemmin sarjan kuudennella kaudella James Olsenin sisaresta Kelly Olsenista (esittäjänä Azie Tesfai) tulee uusi Guardian.
Vartijaan perustuva hahmo nimeltä eversti Nathan Hardy esiintyy Man of Steelissa, jota esittää Christopher Meloni. Hän on Yhdysvaltain ilmavoimien jäsen, joka kulkee kutsutunnuksella "Guardian".
Doom Legacy

| Doom Legacy |
| --- | --- |
Kehittäjä:  andyp, bpereira, hurdler, smite-meister
Julkaistu:  versio 1.44 alpha3, heinäkuu 10, 2011
Lajityyppi:  Doom-pelimoottori
Alusta:  Windows
Lisenssi:  GNU General Public License, versio 2.0 tai myöhempi
Lisää peliartikkeleitaVideopelien teemasivulla
Infobox OK  : 
Doom Legacy on Doom-portti, jonka tarkoitus on pysyä mahdollisimman alkuperäisen kaltaisena kaikkien ominaisuuksien kera. Kuten muissakin porteissa, tässäkin on mahdollista lisätä MD2-mallinteet, hyppiä ja katsella vapaasti. Doom Legacy ei tue ominaisuutta, jolla sektorit laitetaan toistensa päälle kuten esimerkiksi EDGE-peliportissa. Doom Legacy tukee moninpelissä 32 pelaajaa yhtä aikaa. Doom Legacyssä on vielä paljon bugeja.
Aiheesta muualla

Legacy kotisivu
Varhaiskasvatus Suomessa

Varhaiskasvatus on suomalaisen koulutusjärjestelmän ensimmäinen koulutusaste. Se on 0–6-vuotiaille lapsille suunnattua suunnitelmallista ja tavoitteellista toimintaa, jonka tarkoituksena on tukea lapsen kasvua, kehitystä ja oppimista. Varhaiskasvatus sisältää 6-vuotiaille suunnatun esiopetuksen, jota kuitenkin määrittävät osittain eri lait ja suunnitelmat kuin nuorempien lasten varhaiskasvatusta. Esiopetukseen osallistuvat lapset voivat osallistua esiopetuksen lisäksi täydentävään varhaiskasvatukseen.
Tavoitteet

Varhaiskasvatuksella on useita tehtäviä ja tavoitteita. Varhaiskasvatuslain mukaan varhaiskasvatuksella tarkoitetaan lapsen suunnitelmallista ja tavoitteellista kasvatuksen, opetuksen ja hoidon muodostamaa kokonaisuutta, jossa painottuu erityisesti pedagogiikka. Varhaiskasvatuslain lisäksi varhaiskasvatuksen järjestämistä ohjaa Opetushallituksen julkaisema Varhaiskasvatussuunnitelman perusteet -asiakirja, jonka mukaan kunnissa laaditaan paikalliset varhaiskasvatussuunnitelmat. Varhaiskasvatussuunnitelman perusteissa määritellään muun muassa, että varhaiskasvatuksen tehtävä on edistää lasten kokonaisvaltaista kasvua, kehitystä ja oppimista, edistää tasa-arvoa ja yhdenvertaisuutta sekä ehkäistä syrjäytymistä. Varhaiskasvatus rakentaa pohjaa elinikäiselle oppimiselle. Yhteistyö lapsen huoltajien kanssa on olennaista.
Järjestäminen

Varhaiskasvatukseen osallistuminen on lapselle vapaaehtoista. Kunnan on järjestettävä varhaiskasvatusta lapselle sen jälkeen, kun hänen huoltajiensa vanhempainvapaa on päättynyt. 1.8.2022 voimaan tulleen lakimuutoksen myötä varhaiskasvatusoikeus koskee lasta sen kalenterikuukauden alusta, jona hän täyttää yhdeksän kuukautta. Vuorohoitoa eli ilta-, yö- ja viikonloppuaikaan annettavaa varhaiskasvatusta on tarjottava, mikäli lapsi tarvitsee sitä huoltajien työn tai opiskelun vuoksi. Muutoin kuin vuorohoidossa lapsen varhaiskasvatuspäivä ei saa olla yli kymmenen tunnin mittainen.
Kunta voi järjestää varhaiskasvatusta päiväkodissa, perhepäivähoidossa sekä avoimena varhaiskasvatustoimintana. Yleisin toimintamuoto on päiväkoti. Huoltajat voivat myös saada taloudellista tukea, jos lapsi saa varhaiskasvatusta esimerkiksi yksityisessä päiväkodissa.
Varhaiskasvatusta on järjestettävä suomeksi, ruotsiksi tai saameksi lapsen äidinkielen mukaan. Varhaiskasvatusta voidaan antaa myös muilla kielillä.
Sisältö

Varhaiskasvatuksen toteuttamista ohjaa erityisesti Varhaiskasvatussuunnitelman perusteissa määritelty arvoperusta, johon kuuluvat lapsuuden itseisarvo, ihmisenä kasvaminen, lapsen oikeudet, yhdenvertaisuus, tasa-arvo ja moninaisuus, perheiden monimuotoisuus ja terveellinen ja kestävä elämäntapa.
Varhaiskasvatuksessa painottuu pedagogiikka. Sen tarkoitus on erityisesti vahvistaa lasten laaja-alaista osaamista. Varhaiskasvatussuunnitelman perusteissa kuvataan kuusi laaja-alaisen osaamisen osa-aluetta:
ajattelu ja oppiminen
kulttuurinen osaaminen, vuorovaikutus ja ilmaisu
itsestä huolehtiminen ja arjen taidot
monilukutaito
digitaalinen osaaminen
osallistuminen ja vaikuttaminen.
Varhaiskasvatuksen pedagogiikassa olennaista on oppimiskäsitys, jonka mukaan lapset ovat aktiivisia toimijoita ja oppivat vuorovaikutuksessa toisten ihmisten ja lähiympäristön kanssa. Keskeisiä ovat myös lasten aiemmat kokemukset ja vertaisryhmään kuuluminen. Leikillä on varhaiskasvatuksessa sekä itseisarvo lapsen elämään kuuluvana asiana että arvo pedagogisena menetelmänä.
Pedagogisesta toiminnasta varhaiskasvatuksessa vastaa varhaiskasvatuksen opettaja. Lisäksi varhaiskasvatuksessa työskentelee muuta henkilöstöä.
Historiallisia virstanpylväitä

1888: Suomen ensimmäinen kansanlastentarha perustettiin.
1892: Lastentarhanopettajien (nyk. varhaiskasvatuksen opettaja) koulutus aloitettiin.
1973: Päivähoitolaki ja -asetus voimaan.
1995: Varhaiskasvatuksesta tuli yliopistollinen tutkimusala.
2013: Varhaiskasvatus siirtyi opetusministeriön alaisuuteen.
2017: Varhaiskasvatussuunnitelman perusteet velvoittavaksi asiakirjaksi kunnissa.
2018: Päivähoitolain tilalle varhaiskasvatuslaki.
Lassin päiväkoti Oulussa.
Valko-Venäjän jääkiekkomaajoukkue

| Valko-Venäjä |
| --- | --- |

Lempinimi:  Biisonit
Liitto:  Valko-Venäjän jääkiekkoliitto
Valmentaja:   Andrei Sidorenko
Eniten otteluita:  Aljaksei Kaljužny (171)
Eniten pisteitä:  Aljaksei Kaljužny (134)
IIHF-ranking:  16. (27.5.2024)

Ensimmäinen ottelu
  Ukraina 4–1 Valko-Venäjä  (Minsk, Valko-Venäjä; 7. marraskuuta 1992) 
Suurin voitto
  Valko-Venäjä 21–1 Liettua [[Tiedosto:{{{lippualias-1989}}}|23x15px|border |alt=|link=]] (Riika, Latvia; 30. elokuuta 1996) 
Suurin tappio
  Suomi 11–2 Valko-Venäjä  (Mikkeli, Suomi; 7. elokuuta 1997)  Kanada 11–2 Valko-Venäjä  (Lloydminster, Kanada; 19. maaliskuuta 1998) 
Saksa–Valko-Venäjä vuoden 2010 maailmanmestaruuskilpailuissa
Valko-Venäjän joukkueen Mikalai Stasenka Vancouverin olympialaisissa vuonna 2010
Valko-Venäjän miesten jääkiekkomaajoukkue edustaa Valko-Venäjää kansainvälisissä jääkiekko-otteluissa ja -turnauksissa. Maa on ollut Kansainvälisen jääkiekkoliiton IIHF:n jäsen keväästä 1992 alkaen. Alkuvuonna 2022 joukkueen sijoitus IIHF:n hallinnoimalla jääkiekon maailmanrankinglistalla oli 14:s. Vuonna 2021 maassa oli 41 jäähallia ja reilut 500 rekisteröitynyttä miesjääkiekkoilijaa.
Historiaa > 1990-luvulla

Maailmanmestaruuskisoissa Valko-Venäjä esiintyi ensi kerran vuonna 1994. Se nousi ensimmäistä kertaa silloisiin A-sarjan kisoihin vuonna 1998.
Historiaa > 2000-luvun ensimmäinen vuosikymmen

2000-luvun alussa joukkueella oli vaikeuksia vakiinnuttaa paikkaansa korkeimmalla sarjatasolla; vuoden 2001 kisoissa Valko-Venäjä pelasi putoamissarjassa tasapelin Latvian kanssa ja voitti kaikki muut ottelunsa. Kuitenkin niin sanotun Kaukoidän kiintiöpaikan johdosta se putosi maalieron takia pois kisoista.
Vuoden 2002 talviolympialaisista alkaen Valko-Venäjä on onnistunut haastamaan menestyvimpiä jääkiekkomaita. Tuolloin maa otti 4–3-pudotuspelivoiton Ruotsista ja eteni välieriin ja pronssiotteluun.  Joukkue putosi kuitenkin maailmanmestaruuskilpailujen 1. divisioonaan vuonna 2004. Vuoden 2006 maailmanmestaruuskisoissa Valko-Venäjä ylsi parhaaseen saavutukseensa tultuaan  kuudenneksi. Luottopelaajia joukkueessa olivat hyökkääjät Mih’ail Hrabouski, Andrei Skabelka ja maalivahti Andrei Mezin.
Historiaa > 2010-luvulla

Vuoden 2014 maailmanmestaruuskisat pelattiin Minskissä, ja ne olivat Valko-Venäjän ensimmäiset kotikisat. Joukkue selvitti tiensä jatkopeleihin, kuten myös seuraavan vuoden maailmanmestaruuskilpailuissa. Vuoden 2016 kisoissa Valko-Venäjä päihitti jääkiekon suurmaihin kuuluvan Slovakian alkusarjan ottelussa maalein 2–4. Kuitenkin vuoden 2018 maailmanmestaruuskisoissa Valko-Venäjä putosi 1. divisioonaan pelattuaan pääsarjassa yhtäjaksoisesti vuodesta 2005.
Historiaa > 2020-luvulla

Vuoden 2021 maailmanmestaruuskilpailuissa Valko-Venäjä voitti ensimmäistä kertaa Ruotsin maailmanmestaruuskilpailuissa, lukemin 0–1.
Valko-Venäjän miesten joukkue suljettiin ulos Suomessa toukokuussa vuonna 2022 pelattavista maailmanmestaruuskilpailuista. Lisäksi maan muut joukkuuet suljettiin vuoden 2022 maailmanmestaruuskisoista; kesällä järjestettävistä tyttöjen alle 18-vuotiaiden maailmanmestaruuskilpailuista ja elokuulle siirretyistä alle 20-vuotiaiden miesten maailmanmestaruuskilpailuista. Samalla Kansainvälinen Jääkiekkoliitto IIHF tiedotti hyllyttäneensä Venäjän ja Valko-Venäjän ulos kansainvälisistä jääkiekkotapahtumista. Syynä tähän oli Valko-Venäjän Venäjälle tarjoama tuki, kun Venäjä hyökkäsi Ukrainaan helmikuussa 2022.
Tunnettuja pelaajia > IIHF:n Hall of Famen pelaajat

Ruslan Salei (valittu vuonna 2014)
Tunnettuja pelaajia > NHL-pelaajat

| --- | --- |
 Aljaksandr Andryjeuski  Raman Hrabarenka  Mih’ail Hrabouski  Uladzislau Kaljatšonak  Kanstantsin Kaltsou  Andrei Kastsitsyn  Sjarhei Kastsitsyn  Dzmitryi Korabau :  Charles Linglet (s. Kanadassa)  Aleh Mikultšyk  Geoff Platt (aik. alle 18-v. MM-kilpailut Kanadan paidassa)  Aljaksei Protas  Ruslan Salei  Jahor Šaranhovitš  Maksim Suška  Uladzimir Tsyplakou
Sijoitukset > Olympialaiset

1994 – ei osallistunut
1998 – 7.
2002 – 4.
2006 – 13. (karsiutui)
2010 – 9.
2014 – 14. (karsiutui)
2018 – 15. (karsiutui)
Sijoitukset > Maailmanmestaruuskilpailuissa

| 0 | 1 | 2 |
| --- | --- | --- |
|  1994 – C-sarja; 2.  1995 – C-sarja; 1.  1996 – B-sarja; 3.  1997 – B-sarja; 1.  1998 – 8.  1999 – 9.  2000 – 9.  2001 – 14.  2002 – 1. div., ryhmä A; 1.  2003 – 14.  2004 – 1. div., ryhmä A; 1.  2005 – 10. |  2006 – 6.  2007 – 11.  2008 – 9.  2009 – 8.  2010 – 10.  2011 – 14.  2012 – 14.  2013 – 14.  2014 – 7.  2015 – 7.  2016 – 12.  2017 – 13. |  2018 – 15. putosi 1. divisioonaan  2019 – 1. div., ryhmä A; 1.  2020 – Turnaus peruttiin koronaviruspandemian vuoksi.  2021 – 15.  2022 – Joukkue suljettiin kisoista, koska Valko-Venäjä tuki Venäjää, kun Venäjä hyökkäsi Ukrainaan. |
Sijoitukset > Maailmanranking

2003 – 13.
2004 – 13.
2005 – 12.
2006 – 10.
2007 – 9.
2008 – 9.
2009 – 8.
2010 – 10.
2011 – 11.
2012 – 13.
2013 – 14.
2014 – 11.
2015 – 9.
2016 – 9.
2017 – 10.
2018 – 14.
2019 – 14.
2020 – 13.
2021 – 14.
2022, helmikuu – 14.
Kokoonpanoja

Olympialaiset vuonna 1998
Olympialaiset vuonna 2002
Maailmanmestaruuskisat vuonna 2008
Maailmanmestaruuskisat vuonna 2009
Maailmanmestaruuskisat vuonna 2010
Maailmanmestaruuskisat vuonna 2012
Maailmanmestaruuskisat vuonna 2013
Maailmanmestaruuskisat vuonna 2014
Maailmanmestaruuskisat vuonna 2017
Aiheesta muualla

Kuvia tai muita tiedostoja aiheesta Valko-Venäjän jääkiekkomaajoukkue Wikimedia Commonsissa
Valko-Venäjä IIHF:n sivuilla (englanniksi)
Valko-Venäjän jääkiekkoliiton sivut (venäjäksi)
Viljakansaari

Viljakansaari
Kietävälän lossi liikennöi Partalansaaren ja Viljakansaaren välillä
| --- | --- |
Sijainti:  Puumala Etelä-Savo Suomi
Vesialue:  Pihlajavesi
Korkein kohta:  96  m 
Pinta-ala:  115 km²
muokkaa - muokkaa wikitekstiä - muokkaa Wikidataa
Viljakansaari on suuri noin 20 km pitkä saari Pihlajavedessä Puumalassa. Saaren pinta-ala on 115 km². Saareen on tieyhteys Leukoin sillan yli etelästä Leukoinsalmen yli. Saareen liikennöi Kietevälän lossi pohjoisesta Partalansaarelta ja Rongonsalmen lossi idästä Lieviskästä.
Doom Days

| Doom Days Bastille |
| --- | --- | --- |

Studioalbumin tiedot
 Julkaistu: 14. kesäkuuta 2019
 Kesto: 40.00
 Levy-yhtiö: Virgin, EMI, Universal
Listasijoitukset
  26.
Bastillen muut studioalbumit
| Other People's Heartache, Pt. 4 2018 | Doom Days 2019 | Goosebumps EP 2020 |
Doom Days (tyyliteltynä DOOM D∆YS) on englantilaisen yhtyeen Bastillen kolmas studioalbumi. Albumi julkaistiin 14. kesäkuuta 2019.
Kappaleet

Quarter Past Midnight – 3.19
Bad Decisions – 3.09
The Waves – 4.00
Divide – 3.52
Million Pieces – 4.11
Doom Days – 2.18
Nocturnal Creatures – 3.52
4AM – 4.02
Another Place – 3.31
Those Nights – 4.30
Joy – 3.11
DeAndre Jordan

| DeAndre Jordan |
| --- | --- |
 Jordan ottelussa keväällä 2011.
Henkilötiedot
Koko nimi:  Hyland DeAndre Jordan jr.
Syntynyt: 21. heinäkuuta 1988 (ikä 36) Houston, Texas
Kansalaisuus:   Yhdysvallat
Koripalloilija
Pelipaikka:  Sentteri
Pituus:  211 cm
Paino:  120 kg
Nyk. joukkue:  Philadelphia 76ers
Sarja:  NBA
NBA-varaus:  35. varaus 2008 (Los Angeles Clippers)
Pelaajaura
Seurajoukkueet
2008–2018 2018–2019 2019 2019–2021 2021-2022 2022-:  Los Angeles Clippers  Dallas Mavericks New York Knicks Brooklyn Nets Los Angeles Lakers Philadelphia 76ers
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Rio de Janeiro 2016 |  |  |
Hyland DeAndre Jordan jr. (s. 21. heinäkuuta 1988 Houston, Texas) on yhdysvaltalainen koripalloilija, pelipaikaltaan sentteri. Hän edustaa NBA-joukkue Philadelphia 76ersiä.
Ennen ammattilaisuraansa Jordan pelasi yliopistokoripalloa Texas A&M:n joukkueessa.
Jordan edusti pitkään Los Angeles Clippersiä. Hän siirtyi vuonna 2018 Dallas Mavericksiin, tammikuussa 2019 New York Knicksiin ja kesällä 2019 Brooklyn Netsiin. Kesällä 2021 Jordan teki sopimuksen Los Angeles Lakersin kanssa, mutta maaliskuussa 2022 sopimus purettiin ja Jordan teki sopimuksen Philadelphia 76ersin kanssa.
Kesäkuussa 2016 Jordan valittiin Yhdysvaltain olympiajoukkueeseen Rio de Janeiroon. Yhdysvallat voitti Riossa olympiakultaa.
Jordan on erinomainen levypallopelaaja, ja hän on ollut useasti NBA:n kauden tarkin pelitilanneheittojen heittäjä. Nurinkurisesti Jordan on kuitenkin poikkeuksellisen huono vapaaheitoissa: häntä on rikottu useasti tahallaan ohi menevien vapaaheittojen toivossa.
Aiheesta muualla

Kuvia tai muita tiedostoja aiheesta DeAndre Jordan Wikimedia Commonsissa
Yhdysvaltain joukkue – Kesäolympialaiset 2016
4 Butler |
5 Durant |
6 Jordan |
7 Lowry |
8 Barnes |
9 DeRozan |
10 Irving |
11 Thompson |
12 Cousins |
13 George |
14 Green |
15 Anthony |
Valmentaja Krzyzewski
Dunacell

Dunacell on Euroopan viimeinen olkisellutehdas Dunaújvárosissa Unkarissa. Tehdas kuuluu Delfort Groupiin ja on perustettu 1962 ja se on erikoistunut olki- ja pellavasellun tuottamiseen.
Viisasteleva sydän

| Viisasteleva sydän> Persuasion |
| --- | --- |

Alkuperäisteos
Kirjailija:  Jane Austen
Kieli:  englanti
Genre:  rakkausromaani
Kustantaja:  John Murray
Julkaistu:  1818
Suomennos
Suomentaja:  Kristiina Kivivuori
Kustantaja:  WSOY
Julkaistu:  1951
Sivumäärä:  255
ISBN:  951-0-21441-8
Löydä lisää kirjojaKirjallisuuden teemasivulta
Viisasteleva sydän (engl. Persuasion) on Jane Austenin vuonna 1818 ilmestynyt romaani. Se julkaistiin suomeksi vuonna 1951 Kristiina Kivivuoren kääntämänä.
Viisasteleva sydän on Austenin viimeinen romaani. Hän aloitti sen pian sen jälkeen, kun oli saanut Emman valmiiksi. Teos ilmestyi vasta hänen kuolemansa jälkeisenä vuonna 1818. Se ilmestyi yhtenä niteenä teoksen Northanger Abbey kanssa, mutta liittyy siihen myös sisällöllisesti, sillä molempien tapahtumaympäristö on osittain Bath, jossa Austen asui vuosina 1801–1805.
On arveltu, että Austen ei itse nimennyt teosta, vaan sen nimi on joko hänen veljensä Henryn tai sisarensa Cassandran valitsema siinä vaiheessa, kun kirjaa ruvettiin julkaisemaan. Teosta kirjoittaessaan Austen sairasteli jo.
Austen käsittelee Viisastelevassa sydämessä kaikille teoksilleen ominaisella tavallaan intohimoa, sisäistä ja ulkoista elämää, tunteita ja niiden hillitsemistä. Kun muut hänen teoksensa kuvaavat sankarittaren etenemistä kohti symbolista ja konkreettista kotia, tässä teoksessa lähtökohta on hylkääminen ja lopputulos sen oivaltaminen, että koti ei olekaan paikka vaan tunnelma ja muutoksen hyväksyminen.
Juonitiivistelmä

Kertomuksen juonen taustalla vaikuttavat aiemmat tapahtumat. Päähenkilö Anne on rakastunut komeaan ja kunnianhimoiseen mutta köyhään meriupseeri Frederick Wentworthiin. Suku ei hyväksy hänen valintaansa, ja hänet painostetaan hylkäämään Wentworth. He tapaavat uudestaan, mutta Wentworth ei ole antanut Annelle anteeksi.
Elokuvasovituksia

Viisastelevan sydämen pohjalta on tehty elokuva- ja televisioversioita:
Persuasion (1960), BBC:n minisarja, jossa pääosia näyttelevät Daphne Slater Annena ja Paul Daneman kapteeni Wentworthina.
Viisasteleva sydän (1971), BBC:n minisarja, jossa pääosia näyttelevät  Anne Firbank Annena ja Bryan Marshall kapteeni Wentworthina.
Viisasteleva sydän (1995), alun perin televisioelokuva, joka tuli myös teatterilevitykseen; pääosia näyttelevät Amanda Root Annena ja Ciarán Hinds kapteeni Wentworthina.
Viisasteleva sydän (2007) televisioelokuva, joka kuvattiin Bathissa syyskuussa 2006 ITV1:lle, Sally Hawkins Annena, Rupert Penry-Jones kapteeni Wentworthina ja Anthony Head Walter Elliotina.
Aiheesta muualla

Persuasion Gutenbergissä
Jane Austen Internet Movie Databasessa. (englanniksi), Jane Austenin teosten pohjalta tehdyt elokuvat
Viisarin työväentalo

| Viisarin työväentalo> Hämeenlinnan maalaiskunnan työväentalo |
| --- | --- |
 Viisarin Sos.dem. Työväenyhdistyksen talo 1990-luvulla.
Osoite:  Viisarintie 28, 13130 Hämeenlinna
Sijainti:  Viisari (Hämeenlinna), Hämeenlinna
Koordinaatit:  61°00′31″N, 24°24′11″E
Rakennustyyppi:  työväentalo
Valmistumisvuosi:  1880 tai 1898?
Rakennuttaja:  Hämeenlinnan maalaiskunnan Työväenyhdistys ry
Omistaja:  Viisarin Sosialidemokraattinen Työväenyhdistys ry
Runkorakenne:  hirsi
Julkisivumateriaali:  lauta
Kerrosluku:  2
Kerrosala:  239 m²
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Viisarin työväentalo (alun perin Hämeenlinnan maalaiskunnan työväentalo) on Hämeenlinnan kaupungin Viisarin kaupunginosassa sijaitseva työväentalo. Vuoteen 1948 saakka Viisari kuului Hämeenlinnan maalaiskuntaan.
Historiaa

Hämeenlinnan maalaiskunnan työväenyhdistys perustettiin vuonna 1906. Mukaan liittyi 63 henkeä. Ensimmäisen talonsa yhdistys osti jo seuraavana vuonna, mutta se todettiin pian liian pieneksi. Vuonna 1917 yhdistys osti entisen liiketalon. Yhdistyksen jäsenmäärä laski vuoteen 1912 saakka, jolloin se oli 32, mutta lähti sitten taas nousuun. Vuoden 1918 alussa saavutettiin huippu, 233 jäsentä. Sisällissodan aikaan talo oli takavarikossa. Sen jälkeen jäsenmäärä lähti jälleen laskuun ja oli vuonna 1931 vähän yli 50.
Yhdistys vaihtoi myöhemmin nimensä Viisarin Työväenyhdistykseksi ja sittemmin Viisarin Sosialidemokraattiseksi työväenyhdistykseksi. Jossain vaiheessa suurin osa talosta laitettiin vuokralle niin, että vuonna 1982 talosta oli yhdistyksen omassa käytössä vain korjattu entinen näyttämö.